CELEX: 62014TN0073
Language: lt
Date: 2014-02-04 00:00:00
Title: Byla T-73/14: 2014 m. vasario 4 d. pareikštas ieškinys byloje Red Bull prieš VRDT – Automobili Lamborghini (Dviejų jaučių pavaizdavimas)

7.4.2014   
            
            
               LT
            
            
               Europos Sąjungos oficialusis leidinys
            
            
               C 102/38
            
         2014 m. vasario 4 d. pareikštas ieškinys byloje Red Bull prieš VRDT – Automobili Lamborghini (Dviejų jaučių pavaizdavimas)
   
   (Byla T-73/14)
   2014/C 102/59
   Kalba, kuria surašytas ieškinys: vokiečių
   
      Šalys
   
   
      Ieškovė: Red Bull GmbH (Fuschl am See, Austrija), atstovaujama advokatų V. von Bomhard, J. Fuhrmann, A. Renck ir solisitorės I. Fowler
   
      Atsakovė: Vidaus rinkos derinimo tarnyba (prekių ženklams ir pramoniniam dizainui)
   
      Kita procedūros Apeliacinėje taryboje šalis: Automobili Lamborghini SpA (Sant’ Agata Bolognese, Italija)
   
      Reikalavimai
   
   Ieškovė Bendrojo Teismo prašo:
   
               —
            
            
               panaikinti 2013 m. lapkričio 14 d. Vidaus rinkos derinimo tarnybos (prekių ženklams ir pramoniniam dizainui) pirmosios apeliacinės tarybos sprendimą byloje R 1263/2012-1,
            
         
               —
            
            
               nurodyti atsakovei ir oficialaus įstojimo į bylą atveju – kitai procedūros Apeliacinėje taryboje šaliai padengti bylinėjimosi išlaidas, įskaitant bylinėjimosi išlaidas, kurias patyrė ieškovė.
            
         
      Ieškinio pagrindai ir pagrindiniai argumentai
   
   
      Įregistruotas Bendrijos prekių ženklas, dėl kurio pateiktas prašymas panaikinti jo registraciją: vaizdinis prekių ženklas, kuriame pavaizduoti du jaučiai, 12 klasės prekėms (Bendrijos prekių ženklas Nr. 3 629 342
   
      Bendrijos prekių ženklo savininkė: ieškovė.
   
      Šalis, prašanti panaikinti Bendrijos prekių ženklo registraciją: Automobili Lamborghini SpA.
   
   
      Anuliavimo skyriaus sprendimas: patenkinti prašymą panaikinti registraciją.
   
      Apeliacinės tarybos sprendimas: atmesti apeliaciją.
   
      Ieškinio pagrindai: Reglamento Nr. 207/2009 51 straipsnio 1 dalies a punkto pažeidimas.